pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.ผลักดันมาตรฐานแรงงานไทย เสริมสร้าง CSR ในสถานประกอบการ
วันพฤหัสบดีที่ 30 มกราคม 2563
กสร.ผลักดันมาตรฐานแรงงานไทย เสริมสร้าง CSR ในสถานประกอบการ
กรมสวัสดิการและคุ้มครองแรงงาน จัดโครงการการอบรมการเสริมสร้างความรับผิดชอบทางสังคมด้านแรงงานของสถานประกอบกิจการด้วยมาตรฐานแรงงานไทย มุ่งยกระดับคุณภาพชีวิตแรงงานและเสริมสร้าง
ให้ธุรกิจมีการพัฒนาที่ยั่งยืน
นายอนันต์ บวรเนาวรักษ์ หัวหน้าผู้ตรวจราชการกรมสวัสดิการและคุ้มครองแรงงาน(กสร.) กล่าวในฐานะประธานเปิดการอบรม โครงการเสริมสร้างความรับผิดชอบทางสังคมด้านแรงงานของสถานประกอบกิจการด้วยมาตรฐานแรงงานไทยว่า กสร.ได้กําหนดนโยบายในการยกระดับคุณภาพชีวิตแรงงานและเสริมสร้างให้ธุรกิจมีการพัฒนาที่ยั่งยืน ผ่านการส่งเสริมให้สถานประกอบกิจการเข้าสู่ระบบมาตรฐานแรงงานไทย
(Thai Labour Standards : TLS) เป็นข้อกําหนดที่สอดคล้องกับมาตรฐานแรงงานสากล สถานประกอบการ
ที่นําข้อกําหนดมาตรฐานแรงงานไทยไปปฏิบัตินอกจากจะก่อให้เกิดสภาพการจ้างที่เป็นธรรม แรงงานมีผลิตภาพที่ดี สร้างความรับผิดชอบทางสังคมด้านแรงงานให้เกิดขึ้นในองค์กร อันเป็นส่วนหนึ่งในการเพิ่มขีดความสามารถ
ในการแข่งขันทางการค้าให้กับสถานประกอบการอีกทางหนึ่งด้วย
นายอนันต์ กล่าวเพิ่มเติมว่า เพื่อให้สถานประกอบการที่สนใจนํามาตรฐานแรงงานไทยไปใช้ได้มีความรู้ ความเข้าใจเกี่ยวกับข้อกําหนดมาตรฐานแรงงานไทย และสามารถนําไปใช้ในการบริหารจัดการด้านแรงงานเพื่อเข้าสู่กระบวนการรับรองมาตรฐานแรงงานไทยต่อไป กสร. จึงได้จัดการอบรมการเสริมสร้างความรับผิดชอบทางสังคมด้านแรงงานของสถานประกอบกิจการด้วยมาตรฐานแรงงานไทยขึ้น โดยในวันนี้เป็นการจัดอบรมให้ความรู้แก่ ผู้แทนสถานประกอบการในพื้นที่เขตพญาไท เขตราชเทวี เขตห้วยขวางและเขตดินแดง ที่ให้ความสนใจในการจัดทําระบบมาตรฐานแรงงานไทย จํานวน ๒๐ คน
รัฐบาลไทย-ข่าวทำเนียบรัฐบาล-กรมส่งเสริมอุตสาหกรรม กระทรวงอุตสาหกรรม นำคณะสื่อมวลชนลงพื้นที่ภาคเหนือตอนล่าง เยี่ยมชมบริษัท ซี ซี แอนดซี การ์เม้นท์ จำกัด อ.แม่สอด จ.ตาก ผู้ผลิตเสื้อผ้าสำเร็จรูปชั้นนำในประเทศ
วันพฤหัสบดีที่ 3 สิงหาคม 2560
กรมส่งเสริมอุตสาหกรรม กระทรวงอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมบริษัท ซี ซี แอนดซี การ์เม้นท์ จํากัด อ.แม่สอด จ.ตาก ผู้ผลิตเสื้อผ้าสําเร็จรูปชั้นนําในประเทศ
รองอธิบดีกรมส่งเสริมอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมบริษัท ซี ซี แอนดซี การ์เม้นท์ จํากัด อ.แม่สอด จ.ตาก ผู้ผลิตเสื้อผ้าสําเร็จรูปชั้นนําในประเทศ
จังหวัดตาก : วันนี้ (1 สิงหาคม 2560) นางแน่งน้อย เวทยพงษ์ รองอธิบดีกรมส่งเสริมอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมบริษัท ซี ซี แอนดซี การ์เม้นท์ จํากัด อ.แม่สอด จ.ตาก ผู้ผลิตเสื้อผ้าสําเร็จรูปชั้นนําในประเทศ ภายใต้แบรนด์ชั้นนํา ซึ่งบริษัทมีจุดเด่นด้านการผลิตเสื้อเชิ้ต และด้านทีมงานที่พัฒนาตัวอย่างต่อเนื่อง ได้ทําเรื่องยื่นคําขอเข้าร่วมโครงการกองทุนตามแนวประชารัฐ วงเงิน 20,000 ล้านบาท ซึ่งได้รับการอนุมัติสินเชื่อในวงเงิน 3 ล้าน โดยเงินที่ได้จะนําไปจัดซื้อเครื่องจักรเพิ่ม และได้ขอรับบริการด้านการพัฒนาในส่วนของงบประมาณสนับสนุนในการอบรมและพัฒนาเรื่องความรู้ในการผลิตและการบริหารงานแบบผู้นํา โดยผลที่คาดว่าจะได้รับ คือ ขยายแรงงานเพื่อเพิ่มการผลิตผลประกอบการเพิ่มขึ้น 30% ตั้งเป้าขยายกําลังการผลิตอีกสองเท่าภายใน 3 ปี
รัฐบาลไทย-ข่าวทำเนียบรัฐบาล-อัพเดทสถานการณ์ค่าฝุ่น PM2.5 ที่ลดลงจากวันก่อนอยู่ในเกณฑ์มาตรฐานทุกพื้นที่ ทำให้สภาพอากาศโดยทั่วไปดีขึ้นเป็นลำดับ
วันพุธที่ 2 ตุลาคม 2562
อัพเดทสถานการณ์ค่าฝุ่น PM2.5 ที่ลดลงจากวันก่อนอยู่ในเกณฑ์มาตรฐานทุกพื้นที่ ทําให้สภาพอากาศโดยทั่วไปดีขึ้นเป็นลําดับ
..
#ไทยคู่ฟ้ากรมควบคุมมลพิษอัพเดทสถานการณ์ค่าฝุ่น PM2.5 ที่ลดลงจากวันก่อนอยู่ในเกณฑ์มาตรฐานทุกพื้นที่ ทําให้สภาพอากาศโดยทั่วไปดีขึ้นเป็นลําดับ ส่วนหนึ่งเป็นเพราะฝนตกช่วยชะล้างฝุ่น ประกอบกับมาตรการของภาครัฐที่ไม่ได้นิ่งนอนใจต่อปัญหาดังกล่าว ล่าสุด ครม. ได้อนุมัติแผนแก้ไขปัญหามลพิษด้านฝุ่นละออง เพื่อรับมือและแก้ปัญหาทั้งระยะเร่งด่วน วิกฤต และระยะยาว โดยยกขึ้นเป็นวาระแห่งชาติ สําหรับค่าฝุ่นที่เพิ่มสูงขึ้นในช่วงหลายวันที่ผ่านมา เกิดจากสภาพอากาศปิด ประกอบกับอยู่ในช่วงเปลี่ยนฤดูกาล ซึ่งเป็นเพียงช่วงระยะเวลาสั้น ๆ เท่านั้น
ติดตามสถานการณ์คุณภาพอากาศเพิ่มเติมได้ที่http://air4thai.pcd.go.th/webV2/และแอปพลิเคชัน Air4Thai
รัฐบาลไทย-ข่าวทำเนียบรัฐบาล-สตรีมีครรภ์ สามารถถ่ายทอดเชื้อไวรัสโควิด-19 ไปยังเด็กในครรภ์ได้หรือไม่&nbsp;??
วันพุธที่ 1 เมษายน 2563
สตรีมีครรภ์ สามารถถ่ายทอดเชื้อไวรัสโควิด-19 ไปยังเด็กในครรภ์ได้หรือไม่??
สตรีมีครรภ์ ถ่ายทอดเชื้อไปยังเด็กในครรภ์ได้จริงหรือ ?
Q : สตรีมีครรภ์ สามารถถ่ายทอดเชื้อไวรัสโควิด-19 ไปยังเด็กในครรภ์ได้หรือไม่??
A : ในเวลานี้ยังไม่พบหลักฐานเพียงพอที่ระบุว่า เชื้อไวรัสโควิด-19 จะถูกถ่ายทอดจากแม่สู่ลูกขณะตั้งครรภ์หรือไม่ ซึ่งยังอยู่ในระหว่างการตรวจสอบ ดังนั้นสตรีมีครรภ์จึงควรปฏิบัติตามข้อควรระวังต่างๆ เพื่อป้องกันตนเองจากการสัมผัสเชื้อไวรัสฯ และไปพบแพทย์หากพบว่ามีอาการผิดปกติ เช่น มีไข้ ไอ หรือหายใจลําบาก
รัฐบาลไทย-ข่าวทำเนียบรัฐบาล-ก.อุตฯ ลงนาม MOU สนับสนุนนโยบายและแนวทางปฏิบัติในการจัดการของเสีย
วันศุกร์ที่ 24 สิงหาคม 2561
ก.อุตฯ ลงนาม MOU สนับสนุนนโยบายและแนวทางปฏิบัติในการจัดการของเสีย
นายพสุ โลหารชุน ปลัดกระทรวงอุตสาหกรรม ร่วมลงนามความร่วมมือทางวิชาการเพื่อสนับสนุนนโยบายและแนวทางปฏิบัติในการจัดการของเสีย  ณ โรงแรมปทุมวัน ปริ้นเซส กรุงเทพฯ
วันนี้ (24 ส.ค. 61) นายพสุ โลหารชุน ปลัดกระทรวงอุตสาหกรรม ร่วมลงนามความร่วมมือทางวิชาการเพื่อสนับสนุนนโยบายและแนวทางปฏิบัติในการจัดการของเสีย - จากข้อมูลสู่คําตอบ (Collaboration on Waste Management Policies and Practices – From Data to Solutions) ระหว่างกระทรวงอุตสาหกรรม กระทรวงทรัพยากรธรรมชาติและสิ่งแวดล้อมและจุฬาลงกรณ์มหาวิทยาลัย ณ โรงแรมปทุมวัน ปริ้นเซส กรุงเทพฯ
การลงนามความร่วมมือทางวิชาการระหว่างกระทรวงอุตสาหกรรม กระทรวงทรัพยากรธรรมชาติและสิ่งแวดล้อม และจุฬาลงกรณ์มหาวิทยาลัย โดยความร่วมมือฉบับนี้เพื่อบูรณาการข้อมูลจากภาครัฐ องค์ความรู้และงานวิจัยจากสถาบันการศึกษา ให้สอดคล้องและสนับสนุนนโยบายเกี่ยวกับการจัดการของเสียสําหรับประเทศไทยเพื่อนําไปสู่การปฏิบัติอย่างเป็นรูปธรรม โดยแบ่งกรอบการดําเนินงานออกเป็น 5 ส่วนได้แก่ 1)การปรับปรุงฐานข้อมูลลักษณะกากอุตสาหกรรมตามประเภทอุตสาหกรรมและลักษณะของเสียชุมชน 2)การวิเคราะห์ปริมาณการเคลื่อนที่ และวิธีการจัดการกากอุตสาหกรรมและของเสียชุมชนในระบบ 3)การศึกษาและประเมินเทคโนโลยีและนวัตกรรมเพื่อจัดการของเสียอย่างเหมาะสม 4)การศึกษาผลกระทบด้านสิ่งแวดล้อมและต้นทุนการจัดการของเสียโดยใช้หลักการประเมินวัฎจักรชีวิตและการประเมินต้นทุนตลอดวัฏจักรชีวิตของของเสีย และ 5)การจัดทําข้อเสนอแนะเชิงนโยบาย
รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยมสถานที่ State Quarantine  เพื่อตรวจดูความเรียบร้อยของระบบกักกันโรคโควิด 19 ณ  โรงแรม Ramada  รัชดา
วันอาทิตย์ที่ 26 เมษายน 2563
นายกรัฐมนตรี ตรวจเยี่ยมสถานที่ State Quarantine  เพื่อตรวจดูความเรียบร้อยของระบบกักกันโรคโควิด 19 ณ  โรงแรม Ramada  รัชดา
นายกรัฐมนตรี ตรวจเยี่ยมสถานที่ State Quarantine  เพื่อตรวจดูความเรียบร้อยของระบบกักกันโรคโควิด 19 ณ  โรงแรม Ramada รัชดา
บ่ายวันนี้ (26 เมษายน 2563) พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะ ผอ ศบค. ตรวจเยี่ยมสถานที่ State Quarantine เพื่อตรวจดูความเรียบร้อยของระบบกักกันโรคโควิด 19 ณ โรงแรม Ramadaรัชดา โดยได้พูดคุยกับเจ้าหน้าที่และเจ้าของสถานที่ โดยมีการรายงานว่าผู้พํานักที่นี่ ส่วนหนึ่งเดินทางมาจากเกาหลีใต้ แต่ไม่มีปัญหาด้านสุขภาพ ทุกคนให้ความร่วมมือเป็นอย่างดี
ซึ่งนายกรัฐมนตรีได้กล่าวขอบคุณทั้งเจ้าหน้าที่และเจ้าของสถานที่ ที่ได้ร่วมมืออย่างเต็มที่ในการดูแลผู้ที่เข้ามาพํานักกักกันตัวที่นี่ หากมีปัญหาขอให้แจ้งพร้อมที่จะแก้ปัญหาให้ทันที
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลไทย – ลาว เดินหน้าผลักดันแผนยุทธศาสตร์เศรษฐกิจ ระยะ 5 ปี พร้อมร่วมมือกันในทุกมิติ
วันศุกร์ที่ 26 พฤษภาคม 2560
รัฐบาลไทย – ลาว เดินหน้าผลักดันแผนยุทธศาสตร์เศรษฐกิจ ระยะ 5 ปี พร้อมร่วมมือกันในทุกมิติ
รัฐบาลไทย-ลาว เดินหน้าผลักดันแผนยุทธศาสตร์เศรษฐกิจ ระยะ 5 ปี
นายสมคิด จาตุศรีพิทักษ์ รองนายกรัฐมนตรี นําคณะรัฐมนตรีด้านเศรษฐกิจสําคัญ ได้แก่ กระทรวงพาณิชย์ อุตสาหกรรม คมนาคม พลังงาน ท่องเที่ยวและกีฬา พร้อมหน่วยงานที่เกี่ยวข้องทั้งด้านการค้าชายแดน การเงิน การลงทุน และท่องเที่ยว นอกจากนี้ยังมีภาคเอกชน 3สถาบัน คณะนักธุรกิจรายใหญ่กว่า 30 ราย และผู้ประกอบการเอสเอ็มอี ร่วมเดินทางเยือน สปป. ลาว อย่างเป็นทางการระหว่างวันที่ 23 - 25 พฤษภาคม 2560
โอกาสนี้ นายสมคิด จาตุศรีพิทักษ์ รองนายกรัฐมนตรีด้านเศรษฐกิจของไทย ได้หารือเต็มคณะเพื่อกระชับความสัมพันธ์และเสริมสร้างความร่วมมือทางเศรษฐกิจกับนายสมดี ดวงดี รองนายกรัฐมนตรีด้านเศรษฐกิจและรัฐมนตรีกระทรวงการเงิน สปป.ลาว พร้อมกับทีมเศรษฐกิจ สปป.ลาว อีกทั้งสนับสนุนการก้าวไปสู่การเป็น Battery of Asia ของสปป.ลาว และเป็นLand Bridge เชื่อมโยงภายในอาเซียน และอาเซียนสู่ จีน ญี่ปุ่น เกาหลีใต้ ขณะที่ฝ่ายไทย พร้อมใช้ศักยภาพสนับสนุน ความร่วมมือด้านพลังงาน คมนาคม โลจิสติกส์ การท่องเที่ยว เกษตร อุตาหกรรม และการพัฒนา SMEs ซึ่งพลเอกประยุทธ์ จันทร์โอชา นายกรัฐมนตรี ได้กําชับถึงนโยบายสําคัญในการเป็นหุ้นส่วนยุทธศาสตร์ทางเศรษฐกิจกับประเทศเพื่อนบ้าน หรือ กลุ่มสมาชิกCLMVT เพื่อยกระดับการค้า การลงทุนและการท่องเที่ยวในภูมิภาคอย่างมั่นคง มั่งคั่ง และยั่งยืน
ซึ่งในเวทีการประชุมทีมเศรษกิจระหว่างสปป.ลาวและไทยในครั้งนี้
รองนายกรัฐมนตรี ได้เสนอแนวทางจัดทํามาสเตอร์แพลนหรือแผนยุทธศาสตร์ เศรษฐกิจสองประเทศ ระยะ 5 ปี เพื่อให้เกิดการพัฒนา สร้างโอกาส นําไปสู่การช่วยเหลือซึ่งกันและกัน ในทุกด้าน ทั้งการค้า การลงทุน และการท่องเที่ยว ทั้งนี้มั่นใจว่าแผนยุทธศาสตร์เศรษฐกิจระยะ5ปี จะเป็นจุดเริ่มต้นของความร่วมมือครั้งสําคัญ เอื้อประโยชน์ ให้ CLMVT และเพิ่มมูลค่าการค้า ระหว่างไทย และ สปป.ลาว ขึ้นอีกเท่าตัวหรือประมาณ 1หมื่นล้านเหรียญสหรัฐ ในระยะ5ปี ด้วย
นอกจากนี้ รองนายกรัฐมนตรีได้นําคณะเข้าเยี่ยมคารวะ นายทองลุน สีสุลิด นายกรัฐมนตรี สปป.ลาว โดยได้กล่าวถึงแนวคิดยุทธศาสตร์เศรษฐกิจ ไทย -สปป.ลาว ระยะ 5 ปี ที่ได้เสนอต่อที่ประชุมทีมเศรษฐกิจ สองฝ่าย ซึ่งนายกรัฐมนตรี สปป.ลาว กล่าวเห็นด้วยและพร้อมสนับสนุนความร่วมมือกับไทยจัดทํายุทธศาสตร์การค้า การลงทุน และการท่องเที่ยว ดังกล่าว
สําหรับแผนการขับเคลื่อนได้มอบหมายให้กระทรวงการต่างประเทศประสานกับกระทรวงวางแผนการและการลงทุนของ สปป.ลาว เมื่อได้ข้อสรุปร่วมกันแล้ว จะเสนอ Master Plan ต่อการประชุม ครม.ไทย-สปป.ลาว เพื่อพิจารณาในโอกาสต่อไป
ทั้งนี้ ไทยได้เล็งเห็นถึงความสําคัญของสปป.ลาว ที่มีความใกล้ชิดกัน แบบมิตรสหาย ที่แน่นแฟ้น ตลอดจนภูมิประเทศที่มีความยาวของเส้นเขตแดนประมาณ1,810กิโลเมตร มีพื้นที่ติดต่อกับไทย 12 จังหวัด มีขนบธรรมเนียมประเพณีวัฒนธรรม วิถีชีวิตและภาษาพูดที่คล้ายคลึงกัน สามารถเข้าใจกันได้อย่างง่ายดาย โดยไม่ต้องใช้ล่ามแปล ปัจจัยที่กล่าวมาทั้งหมดนี้จะเป็นพื้นฐานที่สําคัญ สําหรับไทยและสปป.ลาวในการต่อยอดความร่วมมือกันในทุกมิติ
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุมโครงการ “พัฒนาชุดข้อมูลเพื่อติดตามและวัดผลการดำเนินการระดมทุนเพื่อการพัฒนาที่มีประสิทธิภาพ”
วันจันทร์ที่ 6 สิงหาคม 2561
รมว.ดิจิทัลฯ เป็นประธานเปิดการประชุมโครงการ “พัฒนาชุดข้อมูลเพื่อติดตามและวัดผลการดําเนินการระดมทุนเพื่อการพัฒนาที่มีประสิทธิภาพ”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเชิงปฏิบัติการโครงการ “พัฒนาชุดข้อมูลเพื่อติดตามและวัดผลการดําเนินการระดมทุนเพื่อการพัฒนาที่มีประสิทธิภาพ” โดยสํานักงานสถิติแห่งชาติ (สสช.) ร่วมกับมูลนิธิสถาบันวิจัยเพื่อการพัฒนาประเทศไทย (TDRI) จัดขึ้น เพื่อสร้างความรับรู้ของหน่วยงานต่างๆ ที่เกี่ยวข้อง ในเรื่องของการระดมทุนเพื่อการพัฒนา (Financing for Development : FfD) และแผนปฏิบัติการแอดดิส อาบาบา (Addis Ababa Action Agenda : AAAA) ซึ่งทุนที่จะมีการร่วมมือกันจัดหา หมายถึงเงินทุนที่ได้จากการช่วยเหลือเพื่อพัฒนาอย่างเป็นทางการ และงบประมาณหรือทุนที่ได้รับจากภาครัฐและภาคเอกชน รวมถึงความรู้และเทคโนโลยีที่จะมีการแลกเปลี่ยนหรือถ่ายทอดระหว่างประเทศ ภายใต้กลไกการปฏิบัติงานที่สําคัญ ได้แก่ นโยบายของภาครัฐด้านเศรษฐกิจ สังคม และสิ่งแวดล้อมที่ช่วยสนับสนุนและส่งเสริมสภาพแวดล้อมการไหลเวียนของทุนทั้งในและระหว่างประเทศ รวมถึงการดําเนินงานอย่างมีธรรมาภิบาล เพื่อให้มีทุนที่เพียงพอต่อการพัฒนาที่ยั่งยืนในทุกด้าน ทั้งนี้ โครงการฯ ดังกล่าว ยังเป็นจุดเริ่มต้นของประเทศในการกําหนดแนวทางการติดตามและการวัดผลการดําเนินการระดมทุนเพื่อการพัฒนาที่มีประสิทธิภาพในบริบทของประเทศไทย โดยยึดหลักการมีส่วนร่วมของหน่วยงานที่เกี่ยวข้อง และวิเคราะห์สถานการณ์การระดมทุน เพื่อใช้เป็น Baseline ในการติดตามและวัดผลการดําเนินการระดมทุนเพื่อการพัฒนาในอีก 15 ปีข้างหน้า เมื่อวันที่ 6 สิงหาคม 2561 ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซนเตอร์ ถนนแจ้งวัฒนะ เขตหลักสี่ กรุงเทพฯ
*********************************
รัฐบาลไทย-ข่าวทำเนียบรัฐบาล-สธ. ร่วมกับ WHO และเครือข่าย เปิดตัวสายด่วน 3 ภาษาเพื่อนบ้าน ตอบคำถามโรคโควิด-19 แก่แรงงานข้ามชาติในไทย [กระทรวงสาธารณสุข]
วันพุธที่ 29 เมษายน 2563
สธ. ร่วมกับ WHO และเครือข่าย เปิดตัวสายด่วน 3 ภาษาเพื่อนบ้าน ตอบคําถามโรคโควิด-19 แก่แรงงานข้ามชาติในไทย [กระทรวงสาธารณสุข]
สธ. ร่วมกับ WHO และเครือข่าย เปิดตัวสายด่วน 3 ภาษาเพื่อนบ้าน ตอบคําถามโรคโควิด-19 แก่แรงงานข้ามชาติในไทย
กรมควบคุมโรค กระทรวงสาธารณสุข ร่วมกับองค์การอนามัยโลก (WHO) องค์กรพัฒนาเอกชน (NGO partners) และหน่วยงานที่เกี่ยวข้อง เปิดบริการสายด่วน 3 ภาษาเพื่อนบ้าน เพื่อให้ข้อมูลและตอบคําถามเกี่ยวกับโรคโควิด-19 ในแรงงานข้ามชาติในไทย หวังให้แรงงานดูแลตนเองอย่างถูกต้อง ทําให้ควบคุมโรคในประเทศไทยได้มีประสิทธิภาพ
วันนี้(29 เมษายน 2563) ที่กรมควบคุมโรค กระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค เป็นประธานร่วมกับ Dr. Daniel Kertesz ผู้แทนองค์การอนามัยโลกประจําประเทศไทย พร้อมด้วยผู้แทนจากหน่วยงานที่เกี่ยวข้อง ได้แก่ องค์การระหว่างประเทศเพื่อการโยกย้ายถิ่นฐาน (IOM)กองเศรษฐกิจสุขภาพและหลักประกันสุขภาพ กระทรวงการต่างประเทศ องค์กรพัฒนาเอกชน (NGO partners) มูลนิธิรักษ์ไทย และมูลนิธิศุภนิมิตแห่งประเทศไทย ร่วมเปิดตัว “สายด่วนแรงงานข้ามชาติ” (migrant hotline) เพื่อสนับสนุนการดําเนินงานเเละความต้องการของกลุ่มเเรงงานข้ามชาติในไทยให้เข้าถึงข้อมูลอย่างถูกต้อง
นายแพทย์สุวรรณชัย กล่าวว่า จากสถานการณ์การระบาดของโรคติดเชื้อไวรัสโคโรนา 2019 (โควิด-19) ในประเทศไทย ทําให้เกิดความต้องการข้อมูลทางด้านสุขภาพในหลากหลายมิติ ซึ่งสายด่วนแรงงานข้ามชาตินี้จะเป็นกลไกที่สําคัญสําหรับกลุ่มแรงงานที่พํานักในประเทศไทย ให้สามารถเข้าถึงข้อมูลได้อย่างถูกต้อง ทั้งการป้องกันตนเอง ส่งผลให้เกิดการควบคุมโรคที่มีประสิทธิภาพ โดยจากรายงานของกระทรวงสาธารณสุข เมื่อวันที่ 25 เมษายน 2563 ที่ผ่านมา พบว่ามีแรงงานข้ามชาติ จํานวน 42 รายป่วยด้วยโรคโควิด-19 จึงสะท้อนให้เห็นถึงความจําเป็นในการกระจายข้อมูลข่าวสารที่เจาะจงต่อกลุ่มเเรงงานเหล่านี้ให้มากขึ้นกว่าเดิม ซึ่งได้รับความร่วมมือจากอาสาสมัครของมูลนิธิศุภนิมิตแห่งประเทศไทย เเละมูลนิธิรักษ์ไทย ในการช่วยตอบคําถาม ผ่านสายด่วน ซึ่งสายด่วนนี้สามารถโทรได้ที่เบอร์ 1422 (สายด่วนกรมควบคุมโรค) โดยกดหมายเลขเข้าสู่ระบบภาษาเพื่อนบ้านที่ต้องการ ดังนี้ ภาษากัมพูชา กดหมายเลข 81 ภาษาลาว กดหมายเลข 82 และภาษาเมียนมา กดหมายเลข 83 ซึ่งเบอร์สายด่วนนี้จะเริ่มให้บริการตั้งแต่วันที่ 1 พฤษภาคม 2563 เป็นต้นไป
ด้าน Dr. Daniel กล่าวว่า องค์การอนามัยโลกได้ร่วมดําเนินงานกับกระทรวงสาธารณสุข และหน่วยงานที่เกี่ยวข้องมาอย่างต่อเนื่อง ผ่านศักยภาพกลุ่มเจ้าหน้าที่หลักขององค์กรพัฒนาเอกชนไทย (Thai NGOs) ให้เป็นครู ก. เพื่อให้สามารถสอนแรงงานข้ามชาติจากประเทศเพื่อนบ้านทั้ง 3 ประเทศ คือ กัมพูชา ลาว และเมียนมา ซึ่งคิดว่าสายด่วนนี้จะสามารถลดปัญหาการไม่ได้รับข้อมูลข่าวสารเเละหลักประกันต่างๆ ได้
...........................................................
ข้อมูลจาก: สํานักงานความร่วมมือระหว่างประเทศ กรมควบคุมโรค
29 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีเปิดกิจกรรมวันพ่อแห่งชาติ พุทธศักราช 2562  ณ ท้องสนามหลวง
วันพฤหัสบดีที่ 5 ธันวาคม 2562
นายกรัฐมนตรีและภริยา เป็นประธานในพิธีเปิดกิจกรรมวันพ่อแห่งชาติ พุทธศักราช 2562  ณ ท้องสนามหลวง
นายกรัฐมนตรีและภริยา เป็นประธานในพิธีเปิดกิจกรรมวันพ่อแห่งชาติ พุทธศักราช 2562  ณ ท้องสนามหลวง
วันนี้ (5 ธ.ค.62) เวลา 07.45 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีเปิดกิจกรรมวันพ่อแห่งชาติ พุทธศักราช 2562โดยนายกรัฐมนตรีและภริยา พร้อมคณะรัฐมนตรีและคู่สมรส ได้เยี่ยมชมนิทรรศการและการออกร้านจําหน่ายสินค้า โครงการกําลังใจมูลนิธิอาสาเพื่อนพึ่ง (ภาฯ) ยามยาก สโมสรไตรกีฬา BBG มูลนิธิมิราเคิลออฟไลฟ์
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรม สบส.จัด อสม.ร่วมคัดกรอง ฟื้นฟูสุขภาพใจผู้ได้รับผลกระทบจากโรคโควิด-19 [กระทรวงสาธารณสุข]
วันจันทร์ที่ 22 มิถุนายน 2563
กรม สบส.จัด อสม.ร่วมคัดกรอง ฟื้นฟูสุขภาพใจผู้ได้รับผลกระทบจากโรคโควิด-19 [กระทรวงสาธารณสุข]
กรม สบส.จัด อสม.ร่วมคัดกรอง ฟื้นฟูสุขภาพใจผู้ได้รับผลกระทบจากโรคโควิด-19
กรมสนับสนุนบริการสุขภาพ จัดทีมอาสาสมัครสาธารณสุขประจําหมู่บ้าน ออกประเมินคัดกรอง ฟื้นฟูสุขภาพจิต และเยียวยาผู้ได้รับผลกระทบจากโรคโควิด 19 ในชุมชน ขับเคลื่อนสู่ตําบลวิถีชีวิตใหม่ ปลอดภัยจากโควิด19
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ (กรม สบส.) กระทรวงสาธารณสุข เปิดเผยว่า ตั้งแต่ปลายปี พ.ศ.2562 ประเทศไทยเผชิญกับสถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease (COVID-19)) ซึ่งนอกจากจะส่งผลในด้านสุขภาพกายแล้ว ยังส่งผลให้ประชาชนเกิดปัญหาทางสุขภาพจิต เกิดการเจ็บป่วยด้วยโรคทางจิตเวชตามมา ดังนั้น เพื่อช่วยเหลือให้ผู้ได้รับผลกระทบจากโรคโควิด 19 ในชุมชน ได้รับการปฐมพยาบาลจิตใจ และให้ความช่วยเหลือด้านสังคมอย่างต่อเนื่อง จนสามารถกลับมาดําเนินชีวิตได้อย่างปกติ กรม สบส.จึงได้ประสานขอความร่วมมือจากอาสาสมัครสาธารณสุขประจําหมู่บ้าน หรือ อสม.ที่มีกว่า 1,050,000 คนทั่วประเทศ ร่วมประเมินคัดกรอง ฟื้นฟูสุขภาพจิต และเยียวยาผู้ได้รับผลกระทบจากโรคโควิด 19 ในชุมชน ภายใต้แนวทางการดําเนินงาน “4x4x4 สู่ฐานวิถีชีวิตใหม่ ด้วยใจที่เป็นสุข” ดําเนินการสํารวจสุขภาพใจ ให้คําแนะนําในการปฏิบัติตน เป็นต้นแบบพฤติกรรมสุขภาพ และร่วมสร้างมาตรการป้องกันโรคโควิด 19 ในชุมชน เริ่มดําเนินการตั้งแต่เดือนมิถุนายน-กันยายน 2563 ทุกพื้นที่ทั่วประเทศ
นายแพทย์ธเรศ กล่าวต่อว่า อสม. ที่เข้าร่วมฟื้นฟูสุขภาพใจผู้ได้รับผลกระทบจากโรคโควิด19 นั้น จะได้รับการอบรมวิถีใหม่ (New Normal) ความรู้การปฐมพยาบาลทางใจ การคัดกรองสุขภาพจิต การใช้แบบคัดกรองสุขภาพจิต และแอปพลิเคชั่น “พ้นภัย” เพื่อให้การประเมินคัดกรองสุขภาพจิตแก่พี่น้องประชาชน โดยวิธีการลงพื้นที่ตรวจเยี่ยมแต่ละครัวเรือนที่ตนดูแล หรือโทรศัพท์พูดคุย หากพบประชาชนที่มีอาการเครียด ซึมเศร้า ความเสี่ยงที่จะฆ่าตัวตาย หรือมีปัญหาความเดือดร้อนต่างๆ อสม.ก็จะให้ความช่วยเหลือในการดูแลจิตใจเบื้องต้นตามหลักการปฐมพยาบาลทางใจเบื้องต้น (PFA) ก่อนประสานโรงพยาบาลส่งเสริมสุขภาพตําบล หรือโรงพยาบาลในพื้นที่ พร้อมเยี่ยมติดตาม แบ่งปัน สื่อสาร ช่วยเหลือแนะนํา แลกเปลี่ยนเรียนรู้และประเมินผลผลิต ผลลัพธ์ของการดําเนินงานอย่างต่อเนื่อง ให้เกิดการขับเคลื่อนสู่ “ตําบลวิถีชีวิตใหม่ ปลอดภัยจากโควิด19 : ชุมชนสุขกาย สุขใจ สุขเงิน
สุขสามัคคี”
ทั้งนี้ สามารถติดต่อสอบถามข้อมูลเพิ่มเติมได้ที่สายด่วน กรม สบส. 1426 หรือที่กองส่งเสริมและพัฒนาสุขภาพจิต กรมสุขภาพจิต หมายเลขโทรศัพท์ 02 590 8175 และศูนย์พัฒนาการสาธารณสุขมูลฐานภาค/ศูนย์สนับสนุนบริการสุขภาพในพื้นที่
************** 22 มิถุนายน 2563
รัฐบาลไทย-ข่าวทำเนียบรัฐบาล-ททท. จับมือ 2 มหาวิทยาลัยเปิดอบรมภาษาสเปนและโปรตุเกสให้กับบุคลากรในอุตสาหกรรมท่องเที่ยว ในช่วงวิกฤติไวรัสโควิด-19 [กระทรวงการท่องเที่ยวเเละกีฬา]
วันพฤหัสบดีที่ 21 พฤษภาคม 2563
ททท. จับมือ 2 มหาวิทยาลัยเปิดอบรมภาษาสเปนและโปรตุเกสให้กับบุคลากรในอุตสาหกรรมท่องเที่ยว ในช่วงวิกฤติไวรัสโควิด-19 [กระทรวงการท่องเที่ยวเเละกีฬา]
ททท. จับมือ 2 มหาวิทยาลัยเปิดอบรมภาษาสเปนและโปรตุเกสให้กับบุคลากรในอุตสาหกรรมท่องเที่ยว ในช่วงวิกฤติไวรัสโควิด-19
จากสถานการณ์การแพร่ระบาดของเชื้อไวรัสโควิด-19 ส่งผลให้หลายภาคส่วนทั้งในภาคเศรษฐกิจ การท่องเที่ยว ต้องประสบกับปัญหาในวงกว้าง ททท. จึงได้ดําเนินนโยบายในการ “ซ่อม-สร้าง” เพื่อช่วยเหลือเยียวยาและพัฒนาบุคลากรด้านการท่องเที่ยว เพื่อเตรียมความพร้อมในการรองรับนักท่องเที่ยวเมื่อสถานการณ์ การระบาดของโควิด-19 มีความปลอดภัยสําหรับการเดินทาง
นายยุทธศักดิ์ สุภสร ผู้ว่าการ ททท. กล่าวว่า ในช่วงท่องเที่ยวทั่วโลกชะลอตัวหลังเกิดวิกฤติ การแพร่ระบาดของโรคติดเชื้อไวรัสโคโรนา 2019 (โควิด-19)ทําให้บุคลากรในอุตสาหกรรมท่องเที่ยวอยู่ในภาวะว่างงาน ททท. จึงใช้ช่วงเวลานี้ในการเพิ่มพูนความรู้และทักษะทางภาษาเพื่อรองรับการกลับมาของนักท่องเที่ยวจากตลาดที่มีศักยภาพ เตรียมความพร้อมของบุคลากรเพื่อสร้างความเชื่อมั่นและสามารถฟื้นตัวได้อย่างรวดเร็ว โดยได้ดําเนิน “โครงการพัฒนาศักยภาพทางภาษาสําหรับบุคลากรด้านการท่องเที่ยวเพื่อรองรับนักท่องเที่ยวจากตลาดใหม่” ด้วยความร่วมมือของคณะอักษรศาสตร์ จุฬาลงกรณ์มหาวิทยาลัยและคณะศิลปศาสตร์ มหาวิทยาลัยธรรมศาสตร์ จัดอบรมภาษาสเปนและภาษาโปรตุเกสในรูปแบบออนไลน์ ใช้เวลาอบรม 30 ชั่วโมง เปิดรับสมัครบุคลากรด้านการท่องเที่ยวที่มีความสนใจประมาณ 150 คนโดยไม่มีค่าใช้จ่ายใด ๆ ทั้งนี้ โครงการดังกล่าวประสบความสําเร็จอย่างดี มีผู้สนใจเป็นจํานวนมาก และได้ปิดรับสมัครและเปิดการสอนเมื่อวันที่ 12 พฤษภาคม 2563 ที่ผ่านมา และสิ้นสุดการอบรมในเดือนมิถุนายน
“โครงการพัฒนาศักยภาพทางภาษาสําหรับบุคลากรด้านการท่องเที่ยวเพื่อรองรับนักท่องเที่ยวจากตลาดใหม่” นี้ เป็นการขานรับนโยบายภาครัฐในการเตรียมความพร้อมของบุคลากรด้านการท่องเที่ยวในการพัฒนาศักยภาพและทักษะทางภาษาที่สาม ได้แก่ ภาษาสเปนและภาษาโปรตุเกส เพื่อรองรับนักท่องเที่ยวจากตลาดที่ใช้ภาษาเหล่านี้ เช่น บราซิล สเปน เม็กซิโก ซึ่งถือเป็นตลาดใหม่ที่มีนักท่องเที่ยวเดินทางมาเที่ยวในประเทศไทย แต่ยังขาดบุคลากรที่ใช้ภาษาในการสื่อสารเป็นจํานวนมาก
รัฐบาลไทย-ข่าวทำเนียบรัฐบาล-ยุติธรรม ประชุมคณะกรรมการกองทุนยุติธรรม ครั้งที่ ๘/๒๕๖๑
วันอังคารที่ 11 ธันวาคม 2561
ยุติธรรม ประชุมคณะกรรมการกองทุนยุติธรรม ครั้งที่ ๘/๒๕๖๑
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๘/๒๕๖๑
ในวันอังคารที่ ๑๑ ธันวาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๘/๒๕๖๑
โดยมี นายธวัชชัย ไทยเขียว รองปลัดกระทรวงยุติธรรม
พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
โดยที่ประชุมได้รับทราบสถานะทางการเงินของกองทุนยุติธรรม ประจําปีงบประมาณ พ.ศ. ๒๕๖๒
ณ วันที่ ๓๑ ตุลาคม ๒๕๖๑ โดยกองทุนยุติธรรมมีเงินคงเหลือหลังหักภาระผูกพัน
เป็นจํานวนเงิน ๒๔๑,๙๑๓,๒๗๑.๔๖ บาท
และรับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค
ประจําปีงบประมาณ พ.ศ. ๒๕๖๒ (ตั้งแต่ ๑ ตุลาคม - ๓๐ พฤศจิกายน ๒๕๖๑)
ซึ่งมีผู้ยื่นคําขอรับความช่วยเหลือ จํานวนทั้งสิ้น ๑,๒๙๗ ราย ดําเนินการแล้วเสร็จ จํานวน ๙๓๘ ราย
อยู่ระหว่างการพิจารณา จํานวน ๓๕๙ ราย รวมเงินให้ความช่วยเหลือทั้งสิ้น จํานวน ๒๔,๖๗๔,๘๓๖.๐๐ บาท
และรับทราบผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา ประจําปีงบประมาณ พ.ศ. ๒๕๖๑
(รอบ ๑ เดือนตั้งแต่ ๑ ตุลาคม - ๓๑ ตุลาคม ๒๕๖๑) มีผู้ยื่นคําขอ จํานวนรวมทั้งสิ้น ๙๘๕ เรื่อง
จําแนกเป็นผู้เสียหายจํานวน ๙๔๙ เรื่อง จําเลยจํานวน ๓๖ เรื่อง
ดําเนินการแล้วเสร็จจํานวน ๘ เรื่อง จําแนกเป็นไม่จ่ายจํานวน ๓ เรื่อง และจ่ายจํานวน ๕ เรื่อง
เป็นเงินจํานวน ๑,๖๒๙,๖๘๘.๐๐ บาท และอยู่ระหว่างดําเนินการจํานวน ๙๗๗ เรื่อง
นอกจากนี้ ที่ประชุมได้พิจารณาแนวทางในการจ่ายเงิน การรับเงิน และการนําเงินฝากคลังหรือนําส่งคลัง
ในระบบอิเล็กทรอนิกส์สําหรับทุนหมุนเวียน ซึ่งกองทุนยุติธรรมได้ดําเนินการตามนโยบายของรัฐบาล
ที่กําหนดให้ทุกหน่วยงานที่เป็นทุนหมุนเวียนรับเงิน การจ่ายผ่านระบบอิเล็กทรอนิกส์
ตามตัวชี้วัดที่ ๖.๓ การดําเนินการตามแผนพัฒนาระบบการจ่ายเงินและการรับเงินของทุนหมุนเวียน
ผ่านระบบอิเล็กทรอนิกส์ โดยที่ประชุมมีมติเห็นชอบในหลักการ ตามที่ฝ่ายเลขานุการเสนอ
และได้ให้ข้อเสนอแนะเพิ่มเติมว่า ให้สํานักงานกองทุนยุติธรรมและสํานักงานยุติธรรมจังหวัดในทุกจังหวัดเตรียมความพร้อมทั้งทางด้านการฝึกอบรมบุคลากร และจัดทําคู่มือในการปฏิบัติ
ในการรับเงิน จ่ายเงินผ่านระบบอิเล็กทรอนิกส์ดังกล่าว
อันจะเป็นการอํานวยความยุติธรรมลดความเหลื่อมล้ําแก่ประชาชนในอนาคตต่อไป